Diari Oficial de la Generalitat Valenciana


Sumari del DOGV 6266, del 13-05-2010 (2010/5344)

Informació pública de la modificació puntual número 1/2010 del PGOU.
--------------------------------------------------------------------

### Dades del document

Número de DOGV
:   6266

Data del DOGV
:   13-05-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/5344


Data del document
:   30-04-2010

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * pla d'urbanisme
    * administració local

Informació pública de la modificació puntual número 1/2010 del PGOU. [2010/5344]  
El Ple de l'Ajuntament, en sessió ordinària de data 29 d'abril de 2010, va adoptar entre altres l'acord següent:  
«Primer. Aprovar provisionalment la modificació puntual número 1/2010 del Pla General d'Ordenació Urbana de Nules així com l'estudi de paisatge que s'hi adjunta, segons projecte redactat pels serveis tècnics municipals de l'Ajuntament de Nules.   
L'esmentat projecte té com a objecte la modificació de:  
1r Modificar les ordenances urbanístiques d'aplicació que s'indiquen en els plànols 10A   
Nucli zonificació i proteccions del PGOU de 1992 i 24A Nucli gestió del PGOU de 1992 pel plànol 10AM Nucli zonificació i proteccions, modificació 1/2010 del PGOU i el plànol 24AM Nucli gestió, modificació 1/2010 del PGOU, on en l'illa 88 el planejament preveia l'aplicació de l'ordenança urbanística Zona eixamplament, la qual se substituïx en l'àmbit representat en el plànol 10AM i 24AM de la present modificació per l'ordenança urbanística Zona equipament eixamplament, en concordança amb les directrius marcades per la Conselleria de Cultura i Esport; aquesta modificació del PGOU és d'ordenació detallada, no estructural, en què no es modifica l'ús ni tampoc l'edificabilitat. A continuació es definix l'ordenança urbanística Zona equipament eixamplament:  
"Capítol 3. Sòl urbà, Secció quinzena: zona equipament eixamplament":  
Àmbit: és l'àrea de sòl urbà representat en el plànol 10AM Nucli zonificació i proteccions, modificació 1/2010 del PGOU i el plànol 24AM Nucli gestió, modificació 1/2010 del PGOU.  
Ús: dotacional privat/públic.  
Parcel·la mínima: 1r Superfície mínima: seixanta metres quadrats (60 m²).  
2n longitud mínima de fatxada: tres metres cinquanta centímetres (3,50 m).  
3r Diàmetre mínim del cercle inscrit: tres metres (3,00 m).  
Altura: 1r nombre màxim de plantes: quatre plantes (planta baixa i 3 pisos).  
2n Altura màxima de l'edificació: dotze metres cinquanta centímetres (12,50 m).  
Volades: 1r volada sobre espai no públic, permesa en qualsevol zona de la parcel·la computant volumetria.  
1r Sobre la vorera o espai públic:   
a) La part volada més baixa haurà de deixar lliures tres metres cinquanta centímetres (3,50 m) des del nivell de la vorera.  
b) El vol màxim no superarà el menor dels valors següents: un metre (1,00 m).  
L'amplària de la vorera immediatament inferior deduïts vint centímetres (0,20 m).  
Un dotzé (1/12) de l'amplària del carrer.  
c) Se separaran com a mínim seixanta centímetres (0,60 m) dels eixos de les mitgeres i dels cantons, o punt de tangència per a acord corb.  
d) La superfície del plànol de fatxada tractada com a mirador no superarà els valors següents:  
- Edificis amb longitud de fatxada igual o menor a onze metres vint centímetres (11,20 m):  
F <= 11,20 S = 5 x (h-3,50)  
- Edificis amb longitud de fatxada superior a onze metres vint centímetres (11'20 m):  
F > 11,20 S = 0,50 x (f-1,20) x (h-3,50)  
On:  
S = superfície del plànol de fatxada tractable com a mirador en metres quadrats (m²).  
H = altura de l'edificació projectada en metres (m).  
F = longitud de fatxada en metres (m).  
Profunditat edificable: les parcel·les són edificables en tota la profunditat de la parcel·la.  
Edificabilitat: l'edificabilitat és la mateixa que el PGOU establia abans de la present modificació i per tractar-se d'una illa que disposava de pati d'illa per resultar aquest amb tots els costats iguals o superiors a 10,00 m, era edificable en tota la seua profunditat en planta baixa i en les plantes altes era edificable fins a vint metres (20,00 m) des de la línia de fatxada.  
Per tot el que s'ha exposat anteriorment, l'edificabilitat de les parcel·les amb ordenança Zona dotacional eixamplament és la que resulte de l'expressió següent: (1 x ST.+ S x 3)= edificabilitat expressada en m²t.  
On:  
ST = superfície total de la parcel·la.  
S = superfície distant 20 metres des de la línia de fatxada prevista pel PGOU de Nules de 1992.  
La creació de nous vials en un futur no pot implicar increment d'aprofitament per crear nova superfície distant 20 metres des de la línia de fatxada.  
Soterranis i semisoterranis: s'autoritzen sempre que no es destinen a habitatge.  
Profunditat edificable: les parcel·les són edificables en tota la profunditat de la parcel·la.  
Aparcaments: no s'exigeix reserva obligatòria d'aparcament en aquesta zona.  
Tipologia: tipus no previst (NP).  
Distàncies a límits o fatxades: sense cap limitació. En el cas d'adossar-se a límit ha de tractar-se la paret mitgera amb les mateixos materials i acabats que la fatxada principal"  
2n Modificar les ordenances substituint el terme "la coronació dels edificis", pel terme "altura de l'edificació". Modificar al seu torn l'article 20 del PGOU de Nules que quedarà com segueix:  
 "Article 20. Altura de l'edificació  
1. En sòl urbà és la distància vertical mesurada sobre el plànol de la fatxada, existent entre la cara inferior de l'últim forjat, la cara inferior de la cintra o element estructural equivalent i la rasant de la vorera. Sobre la cara inferior de la de l'últim forjat, la cara inferior de la cintra o element estructural equivalent es podrà elevar coberta inclinada amb un pendent màxim del 40% i amb una altura màxima de 3 m.  
2. En sòl urbanitzable sense pla parcial en vigor i en sòl no urbanitzable l'altura màxima es concreta per una superfície igual a la del terreny que haja de servir de base a l'edificació, traslladada en vertical una distància igual a la definida com a altura màxima. La totalitat de l'edificació ha de quedar per sota de la dita superfície, excepció feta de les construccions especials que, quant a la seua funció, requerisquen major altura.  
A estos efectes, es considerarà com a superfície del terreny la que figura indicada en el plànol topogràfic que serveix de base a la documentació gràfica del present Pla General."  
Aquesta modificació del PGOU és una modificació detallada, no estructural.  
Segon. Sotmetre a informació pública, per un termini d'un mes, mitjançant un edicte publicat en un diari no oficial d'àmplia difusió a la localitat i en el Diari Oficial de la Comunitat Valenciana, a comptar a partir de l'endemà de la publicació de l'anunci en l'esmentat diari oficial, el projecte de modificació puntual número 1/2010 del Pla General d'Ordenació Urbana de Nules així com l'estudi de paisatge que s'hi ajdunta, perquè els interessats puguen formular les al·legacions, suggeriments i observacions que estimen pertinents o oportunes.  
Tercer. Sol·licitar informe la Conselleria de Cultura i Esport en relació a la modificació puntual número 1/2010 del Pla General d'Ordenació Urbana de Nules, amb caràcter previ a l'aprovació definitiva, i remetre una còpia de l'expedient.   
Quart. El projecte de modificació puntual número 1/2010 del Pla General d'Ordenació Urbana de Nules i l'estudi de paisatge que l'hi ajdunta, així com l'expedient podrà consultar-se en l'Àrea d'Urbanisme de l'Ajuntament de Nules, sítia a l'edifici de la Cambra Agrària (carrer Colom, núm. 16 - 1a planta), en horari d'atenció al públic, de 09.00 a 14.00 hores, de dilluns a divendres.   
Cinqué. Inserir en la pàgina web municipal , el projecte de modificació puntual número 1/2010 del Pla General d'Ordenació Urbana de Nules així com l'estudi de paisatge que s'hi adjunta, per a la consulta pública.  
Sisé. Contra la corresponent resolució, com a acte de tràmit que no posa fi a la via administrativa, no es pot interposar cap recurs.»  
Cosa que es fa pública perquè en prengueu coneixement i als efectes oportuns.  
Nules, 30 d'abril de 2010.- L'alcalde: Mario Ángel García Báscones.